แนวโน้มดัชนีเช้าแกว่งแคบ
นักวิเคราะห์ฯคาดตลาดหุ้นไทยเช้านี้ แกว่งแคบในช่วงขาขึ้นตามภูมิภาค อิงขาขึ้นตามภูมิภาค รอปัจจัยใหม่หนุน
3 เม.ย. 2555

นักวิเคราะห์ฯคาดตลาดหุ้นไทยเช้านี้ แกว่งแคบในช่วงขาขึ้นตามภูมิภาค อิงขาขึ้นตามภูมิภาค รอปัจจัยใหม่หนุน
นายเกียรติก้อง เดโช นักกลยุทธ์ บล.ซีไอเอ็มบี(ประเทศไทย)กล่าวว่า ตลาดหุ้นไทยเช้านี้น่าจะเคลื่อนไหวกรอบแคบในช่วงขาขึ้น ตามตลาดหุ้นภูมิภาค โดยคาดว่าเมื่อดัชนีฯปรับตัวขึ้นมาจนถึงจุดแนวต้าน 1,206 และ 1,210 จุด ก็คงจะมีแรงขายทำกำไรออกมาเช่นเดียวกับเมื่อวาน เนื่องจากขาดปัจจัยใหม่ๆหนุน มีเพียงแค่ตัวเลขเศรษฐกิจในต่างประเทศเท่านั้น 
ประกอบกับนักลงทุนต่างชาติเริ่มลดการซื้อลง โดยเน้นซื้อหุ้นรายตัวแทนการไล่ซื้อเป็นกลุ่มๆอย่างช่วงที่ผ่านมา ทั้งนี้ยังคงแนะนำหุ้นกลุ่มอสังหาริมทรัพย์ เนื่องจากประเมินว่ายอด presale ในช่วงไตรมาส 1/55 จะออกมาดี พร้อมให้แนวรับ 1,195 จุด แนวต้าน 1,206 และ 1,210 จุด